**ΘΕΜΑ : Συγκρότηση της Επιτροπής Παραλαβής Έργου με το παλαιό καθεστώς (πριν τον 4782-2021)**

Ημ/νία υποβολής ***17/10/2022***

**Ερώτηση**

Για την Συγκρότηση της Επιτροπής Παραλαβής Έργου με το παλαιό καθεστώς (Προσωρινής και Οριστικής χωριστά), καθόσον δεν έχει ακόμη εκδοθεί βεβαίωση περάτωσης εργασιών πριν την 1/9/2021, απαιτείται ακόμη η διενέργεια κλήρωσης (σημειωτέον ότι το Άρθρο 221 του 4412/2016 δεν το προβλέπει πλέον μετά την περίοδο εφαρμογής των του Ν. 4782/2021) ή πρέπει να εφαρμοσθεί η Απόφαση ΔΙΣΚΠΟ/Φ.18/ΟΙΚ.21508/07-11-2011 (Φ.Ε.Κ 2540/Β΄/07-11-2011);

**Απάντηση**

Tο άρθρο 172 Ν. 4412/2016 («Παραλαβή - Εξουσιοδοτική διάταξη¨) αντικαταστάθηκε με το άρθρο 86 Ν.4782/2021 (ΦΕΚ Α` 36).

#### **Σε σχέση με την Συγκρότηση της Επιτροπής Παραλαβής :**

* Νέο στοιχείο αποτελεί ο αριθμός των Επιτροπών Παραλαβής, όπου από τις τριμελείς (εκτός της περίπτωσης σημαντικών, εκ της φύσης τους Έργων, όπου μπορεί να ορισθούν μέχρι και τέσσερα (4) επιπλέον μέλη για να περιληφθούν σε αυτήν τεχνικοί διαφόρων ειδικοτήτων), πλέον η επιτροπή παραλαβής θα είναι **πάντα πενταμελής** εκ των οποίων οι τρεις (3) είναι απαραίτητα τεχνικοί υπάλληλοι (παρ. 3), που ανήκουν στον φορέα κατασκευής ή και σε άλλους φορείς, κατ’ επιλογή της προϊσταμένης αρχής,
* Νέα στοιχεία αποτελούν επίσης αφενός η υποχρέωση ορισμού του Προέδρου που προέρχεται υποχρεωτικά από άλλη αναθέτουσα αρχή και δύο (2) μελών, εκπροσώπων του Τεχνικού Επιμελητηρίου Ελλάδας (ΤΕΕ), δύο (2) εκπροσώπους του Τεχνικού Επιµελητηρίου Ελλάδας (ΤΕΕ) (ή του Γεωτεχνικού Επιµελητηρίου Ελλάδος (ΓΕΩΤΕΕ) σε περιπτώσεις αµιγώς γεωτεχνικών έργων), αφετέρου η πρόβλεψη ιδιαίτερης αμοιβής ανά συνεδρίαση για τους εκπροσώπους των Επιµελητηρίων και του Προέδρου της επιτροπής για τη διενέργεια της παραλαβής, η οποία καταβάλλεται από τις πιστώσεις του έργου, ενώ τα όργανα της Διοίκησης (ως εκπροσώπων του Κυρίου του Έργου) παραμένουν μη αμειβόμενα
* Ως προς τον τρόπο ορισμού των μελών της επιτροπής, ενώ σύμφωνα με την προτέρα νομοθεσία οριζόταν με σαφήνεια ότι αυτά ορίζονται υποχρεωτικά ύστερα από κλήρωση, **στην εν λόγω τροποποίηση δεν υπάρχει σχετική αναφορά** (*Γνώμη Α-45 ΕΑΔΗΣΥ*).